**Overte si svoje vedomosti zo slovenského jazyka a literatúry !**

**Ukážka**

Naša škola sa nachádza na okraji mesta. Skladá sa z viacerých objektov. Najdôležitejšou časťou je hlavná budova. V nej sa nachádzajú triedy a šatne žiakov. Okrem hlavnej budovy sa v areáli našej školy nachádzajú aj vedľajšie budovy. V jednej z nich sú dve telocvične, v druhej školská jedáleň a špeciálne učebne s počítačmi na výučbu informatiky.

**1. Ktoré tvrdenie nevyplýva z textu?**

A.V škole máme dve telocvične.

B.Vo vedľajšej budove sú šatne pre žiakov.

C.Škola má špeciálne učebne s počítačmi.

**2. Vypíš z ukážky dve číslovky.................................................................................**

**3. Koľko spoluhlások sa spodobuje vo vete:** Skladá sa z viacerých objektov.

A.Dve

B.Tri

C. Jedna

**4. Ktoré tvrdenie je pravdivé?**

A. V texte sa využíva úvahový slohový postup.

B. Text má všetky znaky epického rozprávania, ale aj lyrické prvky.

C. V texte prevláda opisný slohový postup.

**5. Ktoré z uvedených vyjadrení nie je spisovné?**

A. Bude zvoniť za päť minút.

B. Práca bola veľmi náročná.

C. Žiaci pracovali v školskej záhrade.

**6**. **Ktorý umelecký jazykový prostriedok je iný ako ostatné?**

A. Vietor zanôtil peknú pieseň.

B. Dvere zrazu zapískali.

C. Vlasy ostré sťa zvieracia srsť.

**7. Utvor synonymá k slovám:**

A. Malý.............................

B. Kolíšu...........................

C. Utekajú.........................

8. **Urč vetné členy vo vete: Učiteľ biológie priniesol včera do triedy kostru.**

............................................................................................................................................................

..........................................................................................................................................................................................................................................................................................................................

**9. Ktoré interpunkčné znamienko sa v ukážke nenachádza?**

A. Bodka

B. Pomlčka

C. Čiarka

**10. Doplň chýbajúce i, í, y ,ý: Vo v\_tríne zbadal topánky s\_vej farby.**

**11. Utvor tretí stupeň prídavných mien:**

A. Vysoký ...............................................

B. Zlý.......................................................

C. Malý ...................................................

**12. Akým slovotvorným spôsobom vznikli slová?**

A. Nadpozemský ..........................................

B. Prekrásny..................................................

C. Zvukomalebný..........................................

**13.Vypíš z vety predmet: Žiaci pripravovali zaujímavú besedu o knihe.**

.........................................................................................................................

**14. K uvedeným slovám utvor opozitá:**

A. Žiaľ................................

B. Pýcha............................

C. Nič ................................

**15. Ktorá veta má zamlčaný podmet?**

A. Skladal populárnu pieseň.

B. Zo stromu opadali listy.

C. Deti hrali divadlo.